wickkiey/tamil-wikipedia-markdown huggingface dataset:
# புத்தர் கலைக்குழு



**புத்தர் கலைக்குழு** என்பது தமிழ்நாட்டில் இயங்கும் ஓரு பறையிசைக் கலைக்குழு ஆகும். 25 கொண்ட முழு மற்றும் பகுதி நேரக் கலைஞர் அடங்கிய இந்த கலைக்குழு தமிழ்நாடு முழுவதும் தமிழ்நாட்டின் பழமையான நாட்டுப்புற கலைகளில் ஒன்றான பறையிசை சம்மந்தப்பட்ட பல்வேறு நிகழ்ச்சிகளை வழங்கி வருகின்றது. மேலும் இக்கலைக்குழு சார்பாக, விருப்பமுள்ள அனைவருக்கும் பறையிசையைக் கற்பிக்கும் பணியிலும் ஈடுபட்டு இருக்கின்றார்கள்.  

இந்தக் குழுவினை மணிமாறன் (பிண்ணனிப் பாடகி மகிழினி மணிமாறனின் கணவர்) 2007 ஆம் ஆண்டு முதல் உருவாக்கி வழிநடத்தி வருகின்றார்.  

## நோக்கமும் கொள்கையும்
நாட்டுப்புறக் கலையான பறையாட்டத்தை உலகம் முழுவதும் பரப்புவதும், மற்ற கலை வடிவங்களில் மரியாதைக்குரிய இடத்தைப் பெறுவதும் இக்குழுவின் முதன்மை நோக்கமாகும்.  

## நிகழ்ச்சிகள்
இக்கலைக்குழுவின் முதன்மை நிகழ்ச்சி பறை ஆட்டமாகும். அத்தோடு, ஒயிலாட்டம், பெரிய குச்சி ஆட்டம், சிலம்பாட்டம், கழியாலட்டம் மற்றும் பொம்மையாட்டம் போன்ற பிற நாட்டுப்புற கலை வடிவங்களிலும் தேர்ச்சி பெற்று நிகழ்ச்சிகளை நடத்திவருகிறது.  

இந்த கலைக்குழுவினர் பின்வரும் பல்வேறு காரணங்களுக்காக இறுதிச் சடங்குகளுக்கு பறையிசைக்க போவதில்லை என்பதை கொள்கை முடிவாகவே வைத்துள்ளனர். ஏனென்பதை இதன் நிறுவனர், "இறுதிச் சடங்குகளில் இசைக்கும் போது, காலில் சலங்கைகளோ, இசைக்கான உடைகளோ அணிய முடியாது மேலும், பெண் கலைஞர்கள் தகன மைதானங்களில் பெரும்பாலும் அனுமதிக்கப்படுவதில்லை. அத்தோடு, அந்த நேரத்தில் ஊதியம் குறித்து பேச்சுவார்த்தை நடத்துவதும் நியாயமற்றது" என்பதாகக் கூறுயுள்ளார். மேலும் புத்தர் கலைக்குழுவில் உள்ள கலைஞர்கள் மதுபானம் அருந்திவிட்டு பறையை இசைப்பதில்லை என்பதிலும் உறுதியாக உள்ளனர்.இதுவரை, புத்தர் கலைக்குழுவின் இசை நிகழ்ச்சி இந்தியா முழுவதும் தமிழ்நாடு, கர்நாடகா, ஆந்திரப் பிரதேசம், பீகார் மற்றும் மேற்கு வங்கத்தில் நடந்துள்ளது.  

இவ்வாறு 'அழைப்பின் பேரில்' நடத்தும் நிகழ்ச்சிகளைத் தவிர, புத்தர் கலைக்குழுவின் சார்பாக, சமூக காரணங்களுக்காகவும் நிகழ்ச்சிகளை நடத்துகிறார்கள்.  

## விருதுகள் மற்றும் அங்கீகாரங்கள்
2012 ஆம் ஆண்டில், விகடன் தொலைகாட்சி நிகழ்ச்சிகளில் புத்தர் கலைக்குழு இடம்பெற்றதோடு, 2014 ஆம் ஆண்டில், **மக்களுக்கான சிறந்த கலைக் குழுவாகவும்** தேர்ந்தெடுக்கப்பட்டது. அதே ஆண்டில், இக்கலைக்குழுவின் நிறுவனரும் ஒருங்கிணைப்பாளருமான மணிமாறன் மகிழினி., புதிய தலைமுறையின் மதிப்புமிக்க தமிழன் என்ற விருதைப் பெற்றுள்ளார்.
# சும்மா நச்சுன்னு இருக்கு



**சும்மா நச்சுன்னு இருக்கு** 2013ல் வெளிவந்த தமிழ்த் திரைப்படமாகும். இதனை ஏ. வெங்கடேஷ் எழுதி இயக்கியிருந்தார். இவருடன் வசனத்தினை ஈரோடு மகேஷ் எழுதியிருந்தார். தமன் குமார், விபஹா நடராஜன், அர்சசனா விஷ்வநாத், தம்பி ராமையா மற்றும் சீனிவாசன் ஆகியோர் முக்கிய கதாப்பாத்திரத்திங்களில் நடித்திருந்தனர்.  

## நடிகர்கள்
- தமண் குமார் - கண்ணன்
- விபஹா நடராஜன் அஞ்சலி
- அர்ச்சனா விஷ்வநாத் ரஞ்சினி
- தம்பி ராமையா
- சீனிவாசன் (நடிகர்)
- அப்புக்குட்டி
- ஈரோடு மகேசு
- வெண்ணிற ஆடை மூர்த்தி
- வாசு விக்ரம் -சிதம்பரம்
- ஏ. வெங்கடேஷ்
- நிரோஷா
- வனிதா விஜயகுமார் - கவிதா


- தினமலர் விமர்சனம்
- சும்மா நச்சுன்னு இருக்கு
# இரீயூனியனில் இந்து சமயம்


**இரீயூனியனில் இந்துக்கள்** அத்தீவின் மக்கள் தொகையில் ஒரு சிறிய வீதத்தினர் ஆவர். ரீயூனியன் தீவில் ஏறத்தாழ 250,000 இந்திய வம்சாவழியினர் (1991 ஆம் ஆண்டில்) வாழ்வதாக மதிப்பிடப்பட்டுள்ளது. ஆனாலும், பெரும்பாலான இந்தியர்கள் தம்மை கத்தோலிக்க, முசுலிம் அல்லது இந்துக்கள் என அடையாளப்படுத்துவதால், இங்குள்ள இந்துக்களின் துல்லியமான எண்ணிக்கை அறியப்படவில்லை.  

## வரலாறு
ரீயூனியனில் இந்து சமயத்தின் வரலாறு 19ம் நூற்றாண்டின் நடுப்பகுதி, மற்றும் இறுதிப் பகுதிகளில் ஆரம்பிக்கின்றது. ஆரம்ப கால இந்தியக் குடியேற்றக்காரர்கள், அரசு நிருவாகத்தினரின் அல்லது அவர்களின் பணி அமர்த்துனர்களின் கட்டளைக்கிணங்க தமக்குக் கிறித்தவப் பெயர்களைச் சூட்டிக் கொண்டனர். பிள்ளைகள் கத்தோலிக்க திருச்சபையில் திருமுழுக்குப் பெற்றுக் கொண்டனர். பெரும்பாலானோர் ஒப்பந்தக் கூலிக் காலத்திலேயே இவ்வாறு மதமாற்றம் செய்யப்பட்டார்கள்.  

## இந்துக் கோவில்கள்
ரீயூனியன் தீவில் உள்ள இந்துக் கோயில்களின் படங்கள் கீழே தரப்பட்டுள்ளன.  

## மேற்கோள்களும் குறிப்புகளும்
# ஆடவாரி மாட்டலக்கு அர்த்தாலே வேருலே



**ஆடவாரி மாட்டலக்கு அர்த்தாலே வேருலே** (*Aadavari Matalaku Arthale Verule*)(பெண்களின் வார்த்தைகளுக்கு வெவ்வேறு அர்த்தங்கள் உள்ளன) 2007-ம் ஆண்டு வெளியான தெலுங்குத் திரைப்படம் ஆகும். இத்திரைப்படம் யாரடி நீ மோகினி என்ற தலைப்பில் தனுஷ், நயன்தாரா நடிப்பில் வெளியானது.  

இத்திரைப்படத்தில் முதன்மையான கதாபாத்திரங்களில் வெங்கடேஷ், திரிசா நடித்திருந்தனர். யுவன் சங்கர் ராஜா இசையமைத்த இத்திரைப்படத்தினை செல்வராகவன் இயக்கியிருந்தார்.  

இத்திரைப்படம் *100% லவ்* என்ற பெயரில் வங்காள மொழியில் ஜீட், கோயல் நடிப்பில் வெளியானது.
# ஐந்தோவன் தொழில்நுட்பப் பல்கலைக்கழகம்



**ஐந்தோவன் தொழில்நுட்பப் பல்கலைக்கழகம்** (Eindhoven University of Technology) நெதர்லாந்தில் உள்ள ஐந்தோவன் நகரில் உள்ளது. நெதர்லாந்தின் முக்கியப் பல்கலைக்கழகங்களில் இதுவும் ஒன்று. உலகளவிலான முன்னணிப் பல்கலைக்கழகங்களில் ஒன்றாகவும் தேர்ந்தெடுக்கப்பட்டுள்ளது என்பது குறிப்பிடத்தக்கது.  

## நிர்வாகம்
தலைவர், ஆளுனர், மூன்றாம் தலைவர் உள்ளிட்ட மூவரும், செயலரும் முக்கியப் பணிகளில் ஈடுபடுவர். இது தவிர, நிர்வாகக் குழுவும் உண்டு.  

## துறைகள்
இள நிலைப் படிப்புகளை நான்கு/ஐந்து ஆண்டுகளில் படிக்க வேண்டும்.  
முனைவர் பட்டப் படிப்புகளும் வழங்கப்படுகின்றன.  
- உயிர்மருத்துவப் பொறியியல்
- மின் பொறியியல்
- தொழில் துறை வடிவமைப்பு
- இயந்திரப் பொறியியல்
- கணிதமும் கணினி பொறியியலும்

உள்ளிட்ட துறைகளில் இள நிலைப் படிப்புகள் வழங்கப்படுகின்றன.  
படிப்பில் சிறந்து விளங்கும் மாணவர்களுக்கு சிறப்புப் பயிற்சிகள் வழங்கப்படுகின்றன.  

- தொழில் துறைக்கான கணிதம்
- மென்பொருள் தொழில் நுட்பம்
- பயனருக்கும் கணினிக்கும் இடையிலான தொடர்பு
உள்ளிட்ட பாடங்களில் முது நிலைப் படிப்புகள் வழங்கப்படுகின்றன.  

## ஆய்வுப் பள்ளிகள்
இத்துடன் ஆய்வகங்களும் இணைக்கப்பட்டுள்ளன.  

## புரிந்துணர்வு ஒப்பந்தங்கள்
உலகின் பல முன்னணிப் பல்கலைக்கழகங்களுடன் புரிந்துணர்வு ஒப்பந்தங்கள் செய்யப்பட்டுள்ளன.  
- சிங்கப்பூர் தேசியப் பல்கலைக்கழகம்
- வடமேற்குப் பல்கலைக்கழகம், அமெரிக்கா
- கார்னிகி மெல்லன் பல்கலைக்கழகம், அமெரிக்கா

## குறிப்பிடத்தக்க மாணவர்கள்
# தி எக்ஸ்பெண்டபில்ஸ் 3



**தி எக்ஸ்பெண்டப்லஸ் 3** இது ஒரு ஐக்கிய அமெரிக்க அதிரடி ஆங்கிலத் திரைப்படம் ஆகும். ஏற்கனவே வெளிவந்த **தி எக்ஸ்பெண்டபில்ஸ்** திரைப்படத்தின் தொடர்ச்சியாகும். சில்வர்ஸ்டர் ஸ்டலோன் இத்திரைப்படத்தின் கதையை எழுதியுள்ளார். இந்த திரைப்படத்தை பாட்ரிக் ஹக்ஸ் இயக்கியுள்ளார். 2014-ம் ஆண்டு ஆகஸ்ட் மாதம் வெளியானது.  

## நடிகர்கள்
- ஜேசன் ஸ்டேதம்
- சில்வெஸ்டர் ஸ்டாலோன்
- ஆண்டானியோ பண்டராஸ்
- யெற் லீ
- வெஸ்லி ஸ்நிப்ஸ்
- டோலப் லுண்ட்க்ரேன்
- கேல்ஸி க்ரேம்ம்ர்
- ராண்டி கொடுரே
- டெர்ரி கிறேவ்ஸ்
- மெல் கிப்சன்
- ஹாரிசன் போர்ட்
- ஆர்னோல்டு சுவார்செனேகர்
- கெல்லன் லட்ஸ்
- கிளென் போவல்
- விக்டோர் ஓர்டிஸ்

## படத்தின் பங்களிப்பு
இப்படத்தில் ‘தி எக்ஸ்பென்டபிள்ஸ்’ டீமில் புதிதாக இணையும் ‘பவன்சர்’ ரோன்டா, அன்டோனியா, கிளென் போவல், கெல்லன் லூட்ஸ் ஆகியோரின் துடிப்பான சண்டைகள் படத்திற்கு கூடுதல் பலம் அளிக்கிறது.
# ஒன்பதாம் பயஸ் (திருத்தந்தை)


**அருளாளர் திருத்தந்தை ஒன்பதாம் பயஸ்** (; 13 மே 1792 – 7 பெப்ரவரி 1878), இயற்பெயர் **ஜியோவானி மரிய மாஸ்தாய்-ஃபெரெத்தி**, என்பவர் கத்தோலிக்க திருச்சபையின் திருத்தந்தையாக 16 ஜூன் 1846 முதல் 1878இல் தனது இறப்புவரை இருந்தவர் ஆவார். 32 ஆண்டுகள் திருத்தந்தையாக இருந்த இவரே அதிக காலம் இப்பதவியினை வகித்தவர் ஆவார். இவர் கூட்டிய முதல் வத்திக்கான் பொதுச்சங்கம் (1869-1870) திருத்தந்தையின் தவறா வரம் ஒரு விசுவாசக் கோட்பாடு என அறிக்கையிட்டது.  

தூய கன்னி மரியாவின் அமலோற்பவத்தை இவர் ஆதரித்தார். மரியாவுக்கு *இடைவிடா சகாய மாதா* என்னும் பட்டத்தையும் அளித்தார். இப்பட்டத்துக்கு காரணமான கிரீட் தீவு பைசாந்திய ஓவியத்தை உலக இரட்சகர் சபை குருக்களின் பாதுகாவலில் ஒப்படைத்தார்.  

திருத்தந்தை நாடுகளின் அரசராக இருந்த இறுதி திருத்தந்தை இவர் ஆவார். 1870இல் அது இத்தாலிய தேசியவாத படையினரால் கைப்பற்றப்பட்டு இத்தாலிய பேரரசுடன் இணைக்கப்பட்டது.  

1878இல் இவரின் இறப்புக்குப்பின்பு திருத்தந்தை இரண்டாம் அருள் சின்னப்பர் 6 ஜூலை 1985 அன்று இவரை வணக்கத்திற்குரியவர் என அறிவித்தார். திருத்தந்தை இருபத்திமூன்றாம் யோவானோடு இவருக்கும் 3 செப்டம்பர் 2000இல் அருளாளர் பட்டம் அளிக்கப்பட்டது. இவரின் விழா நாள் பெப்ரவரி 7 ஆகும்.
# ஷாதி கே சைட் எபெக்ட்ஸ்


**ஷாதி கே சைட் எபெக்ட்ஸ்**, (திருமணத்தின் பின்விளைவுகள்), 2014-ம் ஆண்டு வெளியான இந்தித் திரைப்படம் ஆகும். சாகெத் சவுத்ரி இயக்கிய இத்திரைப்படத்தில் பர்கான் அக்தர், வித்யா பாலன் முதன்மை கதாப்பாத்திரத்தில் நடித்துள்ளனர்.  

## கதைக்களம்
திருமணத்திற்குப் பிறகு தம்பதியிடையே நிலவும் பிரச்சனைகள், அதனால் அவர்கள் எடுக்கும் தவறான முடிவுகள் என கதை நகர்கின்றது. குழந்தை பிறந்த பிறகு தம்பதிகளிடையே உருவாகும் இடைவெளி, குழத்தைகளுக்கு நல்ல தந்தையாக இருக்க முயற்சி செய்வது என குடும்பத்திரைப்படமாக உருவாக்கியுள்ளார் சாகெத்.  


- Shaadi Ke Side Effects
- வித்யாபாலன்
# வெண்ணெய் தோசை


**வெண்ணெய் தோசை** (ஆங்கிலம்:*Benne dosa*, ) என்பது தோசை வகைகளுள் ஒன்று. இது கர்நாடகா மாநிலத்தின் தாவணகெரே நகரத்தைப் பூர்வீகமாகக் கொண்ட கர்நாடக உணவாகும்.  

சாதாரணமாகச் சுடப்படும் தோசை மேல், எண்ணெய் அல்லது நெய்க்குப் பதிலாக, வெறும் வெண்ணெயை மட்டும் பயன்படுத்தி சுடுவதால் இது இப்பெயரால் அழைக்கப்படுகிறது. தோசைக்கு மேலே தாராளமாக வெண்ணெய் தூவப்பட்டு தயாரிக்கப்படுகிறது. இதனால் இத் தோசை மென்மையாகவும் மணமாகவும் உள்ளது.  

தாவணகெரேயுடன் தொடர்புபடுத்தப்படும் இந்த வெண்ணெய் தோசை, கர்நாடகாவின் பிரபலமான உணவு விடுதிகளில் முக்கிய இடத்தைப் பிடித்துள்ளது. சிங்கப்பூர் மற்றும் அமெரிக்காவில் இத் தோசை கிடைக்கும் உணவு விடுதிகள் உள்ளன.
# வாம்பயர் அகாடமி



**வாம்பயர் அகாடமி** இது ஐக்கிய அமெரிக்க கற்பனை சாகச திரைப்படம் ஆகும். இது 2014ம் ஆண்டு அமெரிக்காவில் வெளியான ஆங்கிலத் திரைப்படம். இத் திரைப்படத்தை **வாம்பயர் அகாடமி** நாவலை அடிப்படையாக வைத்து மார்க் வாட்டர்ஸ் இயக்கியுள்ளார்.  

## நடிகர்கள்
- சோயி டொச்
- லூசி ப்ரை
- டேனிலா Kozlovsky
- கேப்ரியல் பிர்னே
- டோமினிக் ஷெர்வுட்
- ஓல்கா குர்யலேன்கோ
- சாரா ஹைலேண்ட்
- கேமரூன் மோனக்ஹான்
- சாமி கெய்ல்
- ஆஷ்லே சார்லஸ்
- கிளாரி பாய்
- ஜோலி ரிச்சர்ட்சன்
- கிறிஸ் மேசன்
- பென் பீல்
- ஹாரி பிராட்ஷா
- ஷெல்லி லாங்வொர்த்
# பாண்டி (நடிகர்)



**பாண்டி** (இயற்பெயர்: இலிங்கேசுவரன்) தமிழ்த் திரைப்படத்துறை நகைச்சுவை நடிகராவார். இவர் தொலைக்காட்சி நிகழ்ச்சிகளிலும் பணியாற்றியுள்ளார். விஜய் தொலைக்காட்சி நிகழ்ச்சியான "கனா காணும் காலங்கள்" தொடரில் பாண்டி என்ற கதைப்பாத்திரத்தில் நடித்திருந்தார். ஜோடி நம்பர் ஒன் சீசன் இரண்டில் பங்கேற்றுள்ளார்.  

## திரைப்படங்கள்

| ஆண்டு | தலைப்பு | கதாபாத்திரம் | குறிப்பு |
| --- | --- | --- | --- |
| 2000 | *கூடி வாழ்ந்தால் கோடி நன்மை* |  |  |
| 2002 | *நாகேஷ்வரி* |  |  |
| 2003 | *சிங்கார சென்னை* |  |  |
| 2004 | *கில்லி (திரைப்படம்)* | கொய்யா விற்பனையாளர் |  |
| 2004 | *ஆட்டோகிராப்* | சேரனின் பள்ளி நண்பன் |  |
| 2007 | *லீ* |  |  |
| 2007 | *முருகா* |  |  |
| 2008 | *தீக்குச்சி* | வடிவேலுவின் மகன் |  |
| 2010 | *மாஞ்சா வேலு* |  |  |
| 2010 | *அங்காடித் தெரு (திரைப்படம்)* | மாரிமுத்து | தமிழ் திரைப்படத்தில் முக்கிய வேடம் |
| 2010 | *கல்லூரி காலங்கள்* |  |  |
| 2011 | *பதினாறு (திரைப்படம்)* | சக்கரை |  |
| 2011 | *தெய்வத்திருமகள் (2011 திரைப்படம்)* | முருகா |  |
| 2011 | *வேலாயுதம் (திரைப்படம்)* | பாண்டி |  |
| 2012 | *நீர்ப்பறவை (திரைப்படம்)* |  |  |
| 2012 | *சாட்டை (திரைப்படம்)* |  |  |
| 2012 | *பாகன் (திரைப்படம்)* |  |  |
| 2013 | *மாசாணி* |  |  |
| 2013 | *வணக்கம் சென்னை* |  |  |
| 2014 | *ஜில்லா (திரைப்படம்)* |  |  |

## தொலைக்காட்சி தொடர்கள்
- *கனா காணும் காலங்கள்l* - 1 (2006-7) - "பிளாக்" பாண்டி
- *கனா காணும் காலங்கள்* - 2 (2008) - "Black" Pandi
- *ஜோடி நம்பர் ஒன்* சீசன் 3 (2009) - தானகவே
- *கனா காணும் காலங்கள் கல்லூரியின் கதை* - 3 (2011) - தங்கப் பாண்டி
# பினாங்கு இரண்டாவது பாலம்



## கண்ணோட்டம்

பினாங்கு இரண்டாவது பாலம் ஒன்பதாவது மலேசியத் திட்டத்தின் கீழ் தொடங்கப்பட்ட ஓர் உயர் தாக்கத் திட்டம் ஆகும். இது ஓர் உயர் தாக்கத் திட்டமாக இருப்பதால், மலேசியாவின் வடக்குப் பெருவழி பொருளாதாரப் பகுதியின் *(Northern Corridor Economic Region)* சமூகப் பொருளாதார வளர்ச்சியில் முக்கியப் பங்கு வகிக்கிறது.  

## வரலாறு
### திட்டமிடல்

ஆகஸ்டு 2006-ஆம் ஆண்டில், ஒன்பதாவது மலேசியத் திட்டதின் கீழ் பினாங்கு இரண்டாவது பாலம் கட்டுவதற்கு மலேசிய மத்திய அரசு ஒரு திட்டத்தை அறிமுகப் படுத்தியது. நவம்பர் 12, 2006-இல், புதிய பினாங்கு இரண்டாவது பாலத்திற்கான கட்டுமானத் தொடக்க விழா ஐந்தாவது மலேசிய பிரதமர் அப்துல்லா அகமது படாவியால் நிகழ்த்தப் பட்டது.  

### கட்டுமானம்
மண் ஆய்வுப் பணி மற்றும் சோதனைத் தொகுப்பு வேலைகளை முடித்த பின்பு, சீனத் துறைமுகப் பொறியியல் கூட்டுறவு நிறுவனம் மற்றும் யூ.இ.ஏம் குழு பாலம் கட்டும் பணி 2011-இல் நிறைவடையும் என்று அறிவித்தது.  

கட்டுமானப் பணி 2008-ஆம் ஆண்டு, ஜனவரி மாதம் தொடங்கப்படும் என எதிர்பார்க்கப் பட்டது. ஆனால் ஏப்ரல் 2008-இல், அரசாங்கம் இந்தத் திட்டத்திற்கு நிலம் கையகப்படுத்தல், வடிவமைப்பு சிக்கல்கள் மற்றும் கட்டிடப் பொருட்கள் உயரும் செலவினங்கள் காரணமாக ஒன்பது மாதங்கள் தாமதமாகும் என அறிவித்தது.  

### பாலத்தின் கட்டுமானத் தொடக்கம்

நவம்பர் 8, 2008-இல், சீனத் துறைமுகப் பொறியியல் கூட்டுறவு நிறுவனத்தின் மூலமாக இரண்டாவது பாலக் கட்டுமானம் தொடங்கியது. அக்டோபர் 3, 2012-இல், நிர்ணயிக்கப்பட்ட காலக் கெடுவான செப்டம்பர் 2013-க்கு இரண்டு மாதங்கள் முன்னதாகவே பாலக் கட்டுமானப் பணிகள் முடிவடையும் என ஊடகங்களில் அறிக்கைகள் வெளியாயின.  

ஏப்ரல் 20, 2013-இல், கம்பி வடங்களின் இறுதிப் பணி முடிக்கப்பட்டதும், பாலத்தின் கட்டுமானமும் நிறைவு அடைந்தது. ஏப்ரல் 30, 2013 அன்று, ஆறாவது பிரதமர் நஜிப் துன் ரசாக் செபராங் பிறையில் ஒரு விழாவில் கலந்து கொள்ள வந்தார்.  

அப்போது பினாங்குத் தீவுப் பகுதியில் இருந்து தீகற்ப நிலப் பகுதிக்குச் செல்ல பாலத்தில் 24 கி.மீ. தொலைவு சென்றார். இந்தப் பாலத்தைப் பயன்படுத்திய நாட்டின் முதல் தலைவர் ஆனார். பாலம் முதலில் நவம்பர் 8, 2013 அன்று திறப்பதற்குத் திட்டமிடப்பட்டது. எனினும் திறப்புத் தேதி, மார்ச் 1-ஆம் தேதிக்குத் தள்ளி வைக்கப்பட்டது.  

### பாலம் திறப்பு விழா

பினாங்கு இரண்டாவது பாலம்; மார்ச் 1, 2014 சனிக்கிழமை இரவு 8:30 மணிக்கு பிரதமர் நஜிப் துன் ரசாக் அவர்களால் அதிகாரப் பூர்வமாகத் திறந்து வைக்கப்பட்டது.  

நஜிப் துன் ரசாக் பினாங்கு இரண்டாவது பாலத்திற்கு சுல்தான் அப்துல் ஹாலிம் முவாட்சாம் ஷா பாலம் என்று பெயர் சூட்டினார், பாலம் திறப்பு விழா முடிந்த பிறகு 12:01 மணிக்கு போக்குவரத்திற்காகத் திறக்கப்பட்டது .  

## தொழில்நுட்ப குறிப்புகள்
### பாலம்

சுல்தான் அப்துல் ஹாலிம் முவாட்சாம் ஷா பாலம் உயர் தணித்த இயற்கை ரப்பர் (HDNR) தாங்கி கொண்டு, 7.5 ரிக்டர் அளவில் நிலநடுக்கம் தாங்கும் பாலமாகச் செயல் படுகிறது.  

#### விவரக் குறிப்பீடு
- ஒட்டுமொத்த நீளம் : 24 கி.மீ
- நீளம் தண்ணீர் மீது : 16.9 கி.மீ.
- முதன்மை இடைவெளி : 250 மீ
- தண்ணீர் மேலே உயரம் : 30 மீ
- வாகனம் பாதைகள் எண்ணிக்கை : 2 (ஒவ்வொரு திசையில்)
- பொதுமக்களுக்கு திறக்கப்பட்ட தேதி : 2014 மார்ச் 2
- ஒட்டுமொத்த செலவு : மலேசிய ரிங்கிட் 4.5 பில்லியன்
- பாலம் உத்தேச வேக வரம்பு : 80 கி.மீ. / மணிநேரம்
</br>  

## மேலும் பார்க்க
- பினாங்கு பாலம்
# அவெஞ்சர்ஸ்: ஏஜ் ஆஃப் அல்ட்ரான்



**அவெஞ்சர்ஸ்: ஏஜ் ஆஃப் அல்ட்ரான்** என்பது 2015 ஆம் ஆண்டு திரைக்கு வந்த அமெரிக்க நாட்டு மீநாயகன் திரைப்படம் ஆகும். இது மார்வெல் வரைகதை குழுவான அவென்ஜர்ஸ் என்ற வரைகதை மையமாக வைத்து மார்வெல் ஸ்டுடியோஸ் என்ற நிறுவனம் தயாரிக்க வால்ட் டிஸ்னி ஸ்டுடியோஸ் மோஷன் பிக்சர்ஸ் என்ற நிறுவனம் விநியோகம் செய்தது.  

இந்த திரைப்படம் 2012ம் ஆண்டு வெளியான தி அவேஞ்சர்ஸ் என்ற திரைப்படத்தின் 2ஆம் பாகமாகவும் மார்வல் திரைப் பிரபஞ்சத்தின் பதினோராவது திரைப்படமும் ஆகும். கேவின் பேகே என்பவர் தயாரிப்பில் ஜோஸ் வேடன் என்பவர் இயக்கத்தில் ராபர்ட் டவுனி ஜூனியர், கிறிஸ் இவான்ஸ், மார்க் ருஃப்பால்லோ, கிறிஸ் ஹோம்ஸ்வோர்த், ஸ்கார்லெட் ஜோஹான்சன், ஜெர்மி ரேன்நேர், சாமுவேல் எல். ஜாக்சன், ஆரோன் டெய்லர்-ஜோன்சன், எலிசபெத் ஓல்சென், பவுல் பெட்டனி, தோமஸ் கிரெட்ச்மன், ஜேம்ஸ் சப்டர், கோபி ஸ்மல்டேர்ஸ், அந்தோணி மேக்கி, ஸ்டெல்லன் ஸ்கார்ஸ்கார்ட் போன்ற பலர் நடித்துள்ளார்கள்.  

அவென்ஜர்ஸ்: ஏஜ் ஆஃப் அல்ட்ரான் 13 ஏப்ரல் 2015 அன்று லாஸ் ஏஞ்சல்ஸில் திரையிடப்பட்டது, மேலும் மார்வல் திரைப் பிரபஞ்சத்தின் இரண்டாம் கட்டத்தின் ஒரு பகுதியாக 1 மே 2015 அன்று ஐக்கிய அமெரிக்காவில் வெளியானது. இந்த படம் பொதுவாக விமர்சகர்களிடமிருந்து நேர்மறையான விமர்சனங்களைப் பெற்றது மற்றும் உலகளவில் 1.4 பில்லியனுக்கும் அதிகமான வசூலைப் பெற்றது, இது 2015 ஆம் ஆண்டில் நான்காவது மிக அதிக வசூல் செய்த படமாகவும் மற்றும் உலக ரீதியாக ஐந்தாவது மிக அதிக வசூல் செய்த படமாகவும் அமைந்தது. இதன் அடுத்தடுத்த பாகங்கள் அவெஞ்சர்ஸ்: இன்பினிட்டி வார் 2018 ஆம் ஆண்டும் மற்றும் அவெஞ்சர்ஸ்: எண்ட்கேம் 2019 ஆம் ஆண்டும் வெளியானது.  

## கதைச் சுருக்கம்
இந்த உலகத்தை வேற்றுகிரகவாசிகளிடமிருந்து காப்பதற்காக டோனி ஸ்டார்க் அல்ட்ரான் எனப்படும் ஒரு ரோபோவை உருவாக்குகிறார். அனால் அவர் உருவாக்கிய ரோபோக்கள் மனிதர்களுக்கு எதிராய் திரும்புகின்றது. பூமியின் அழிவுக்குக் காரணமாக இருப்பது மனித இனமே என நினைக்கும் அல்ட்ரான், மனிதர்களை பூமியில் இருந்து அப்புறப்படுத்த முயற்சிக்கிறது. இயந்திரங்களிடமிருந்து மனிதர்களை எப்படி சூப்பர் ஹீரோஸ் காப்பாற்றுகிறார்கள் என்பது தான் கதை.  

## நடிகர்கள்
- ராபர்ட் டவுனி ஜூனியர் - டோனி ஸ்டார்க் & அயன் மேன்
- கிறிஸ் இவான்ஸ் - ஸ்டீவ் ரோஜர்ஸ் & கேப்டன் அமெரிக்கா
- மார்க் ருஃப்பால்லோ - வைத்தியர். ப்ரூஸ் பேனர் & ஹல்க்
- கிறிஸ் ஹேம்ஸ்வோர்த் - தோர்
- ஸ்கார்லெட் ஜோஹான்சன் - நடாஷா & பிளாக் விடோ
- ஜெர்மி ரேன்நேர் - கிளின்ட் பர்டன்
- சாமுவேல் எல். ஜாக்சன் - நிக் ப்யூரி
- ஆரோன் டெய்லர்-ஜோன்சன் - பியட்ரோ மாக்சிமோஃப் / குவிக்சில்வர்
- எலிசபெத் ஓல்சென் - வாண்டா மாக்சிமோஃப் / ஸ்கார்லெட் விட்ச்
- ஜேம்ஸ் சப்டர் - அல்ட்ரான்
- பவுல் பெட்டனி - விஷன்
- கோபி ஸ்மல்டேர்ஸ் - மரியா ஹில்
- அந்தோணி மேக்கி - சாம் வில்சன் / பால்கன்
- ஸ்டெல்லன் ஸ்கார்ஸ்கார்ட்
- தோமஸ் கிரெட்ச்மன் - ஹென்றி குட்மேன்

## தமிழில்
இந்தியாவில் இத்திரைப்படம் தமிழ், தெலுங்கு, ஹிந்தி மற்றும் ஆங்கில மொழிகளில் மே 1ம் திகதி 2015ம் ஆண்டு 3டி மற்றும் ஐமேக்ஸ் 3டியிலும் வெளியாகி வசூல் ரீதியாக மிகப்பெரிய வெற்றி அடைந்தது.  

## தொடர்ச்சியான தொடர்கள்

### *அவெஞ்சர்ஸ்: இன்பினிட்டி வார்* (2018)

### *அவெஞ்சர்ஸ்: எண்ட்கேம்* (2019)
# கொம்தார் கோபுரம்


**கொம்தார் கோபுரம்** என்பது (மலாய்: *Kompleks Tun Abdul Razak* (**KOMTAR**); ஆங்கிலம்: *KOMTAR Tower*; சீனம்: 光大大厦) மலேசியா, பினாங்கு மாநிலத்தில், ஜோர்ஜ் டவுன் மாநகரத்தில் அமைந்து உள்ள உயரமான கோபுரம் ஆகும். இதுவே பினாங்கு மாநிலத்தின் மிக உயரமான வானளாவிய கட்டிடம்; மற்றும் மலேசியாவில் பதினொன்றாவது உயரமான கட்டிடம்.  

1988-ஆம் ஆன்டில் கோலாலம்பூரில் உள்ள மே வங்கி கோபுரத்தின் *(Menara Maybank Kuala Lumpur)* உயரத்தை இந்தக் கோபுரத்தின் உயரம் முறியடித்தது. கொம்தார் கோபுரம் 3 ஆண்டுகளுக்கு மலேசியாவின் மிக உயரமான கட்டிடமாக இருந்தது.  

சில்லறை விற்பனை நிலையங்கள், போக்குவரத்து மையம் பினாங்கு மாநில அரசு நிர்வாக அலுவலகங்கள் அடங்கிய ஒரு பல்நோக்கு கட்டிடமாக கொம்தார் கோபுரம் உள்ளது.  

கொம்தார் என்பது *காம்ப்ளக்ஸ் துன் அப்துல் ரசாக்* (*Kompleks Tun Abdul Razak*) என்பதின் சுருக்கம். மலேசியாவின் இரண்டாவது பிரதமரான துன் அப்துல் ரசாக் உசேன் (*Abdul Razak Hussein*) அவர்களின் பெயரால் இந்தக் கோபுரம் அழைக்கப் படுகிறது.
# இலங்கைத் தமிழர் சிந்தனை வளர்ச்சியில் அமெரிக்க மிஷன் (நூல்)


**இலங்கைத் தமிழர் சிந்தனை வளர்ச்சியில் அமெரிக்க மிஷன்** என்பது, இலங்கைத் தமிழரின் கல்வித்துறையின் வளர்ச்சியில் அமெரிக்கமிஷன் வகித்த பங்கு குறித்து ஆய்வு செய்யும் ஒரு நூல். தென்னிந்தியத் திருச்சபையின் ஓய்வுபெற்ற பேராயர் எஸ். ஜெபநேசன் எழுதிய இந்த நூல் குமரன் புத்தக இல்ல வெளியீடாக 2009 ஆம் ஆண்டு வெளிவந்தது.  

இலங்கைவாழ் தமிழ் மக்களின் உயர்கல்வி வரலாற்றிலே 1823ஆம் ஆண்டிற்கும் 1855ஆம் ஆண்டிற்கும் இடைப்பட்ட காலப்பகுதி ஒரு முக்கியமான காலகட்டமாகும். யாழ்ப்பாணக் குடாநாட்டிற் சமயப் பிரசாரஞ்செய்வதற்கென அமெரிக்காவிலிருந்து வந்த மிஷனரிமார் இக்காலப்பகுதியிலே மேற்கத்தியப் பல்கலைக்கழகங்களுக்கீடான ஒரு கல்லூரியை நிறுவி நடத்தினார்கள். ஆசியாவில் நிறுவப்பெற்ற மிகப் பழைமைவாய்ந்த நவீனபாணியிலமைந்த உயர்தரக் கல்லூரிகளில் இதுவே மிக முற்பட்டது என்று கருதப்படுகின்றது. இத்தகைய நிறுவனத்தினை நிறுவி நடாத்திய அமெரிக்க மிஷனரிமாரின் செயற்பாடுகள் பத்தொன்பதாம் நூற்றாண்டில் இலங்கைத் தமிழர் சிந்தனை வளர்ச்சியில் ஏற்படுத்திய தாக்கத்தினை இந்நூல் ஆராய்கின்றது.  

## நோக்கம்
இலங்கைத் தமிழ் மக்களுடைய நவீனகாலக் கல்வி, பண்பாட்டு வளர்ச்சிகள் குறித்த ஆய்வுகள் மிகவும் அரிதாகவே நடத்தப்படுகின்றன. இந்த நிலையில், 19 ஆம் நூற்றாண்டின் முற்பகுதியில் யாழ்ப்பாணத்தில், அமெரிக்க மிஷனின் உதவியுடன் இடம்பெற்ற கல்வி விருத்தி பற்றி எடுத்துரைப்பதே இந்நூலின் நோக்கம்.  

## பொருளடக்கம்
1. அமெரிக்க மிஷனின் தோற்றமும் அதன் சமய, இலக்கிய சமூகவியற் கோட்பாடுகளும்
1. பத்தொன்பதாம் நூற்றாண்டின் ஆரம்பத்தில் யாழ்ப்பாணத்தின் அரசியற்பொருளாதாரக் கலாசார நிலைமைகள்
1. வட்டுக்கோட்டைச் செமினரியின் தோற்றம்
1. வட்டுக்கோட்டைச் செமினரியின் பாடத்திட்டமும் தமிழ்ப் பயிற்சிநெறியும்
1. வட்டுக்கோட்டைச் செமினரியின் ஆசிரியர்களும் மாணவர்களும்
1. வட்டுக்கோட்டைச் செமினரியிலே தமிழ் நூல் வளர்ச்சி
1. வட்டுக்கோட்டைச் செமினரியினால் தமிழர் சிந்தனைப்போக்கில் ஏற்பட்ட மாற்றங்கள்
1. முடிவுரை

குறிப்புகள்  
பிற்சேர்க்கை  
நூல்விபரப்பட்டியல்.
# தமிழியக்கம் (அமைப்பு)


**தமிழ் இயக்கம்** என்னும் அமைப்பு தூய தமிழ், பகுத்தறிவு, பொதுவுடைமை ஆகிய மூன்று கொள்கைகளைச் செயல்படுத்த 8-10-1972இல் தஞ்சை நகரத்தில் தொடங்கப்பட்டது. இவ்வியக்கத்தின் தலைவராக பேரா. இரா. இளவரசும் பொதுச்செயலாளராக பேரா.தமிழ்க்குடிமகனும் பொறுப்பேற்றார்கள்.  

## நோக்கங்கள்
- துறைதோறும் துறைதோறும் தமிழின் தூய்மையைப் பேணல்;அனைத்து நிலைகளிலும் வளமிக்க புத்துலக அறிவியல் மொழியாக வளர்த்தல்.
- மூடநம்பிக்கையை ஒழித்து முற்போக்குக் குமுகாயத்தை உருவாக்குதல்.
- சுரண்டலற்ற பொருளியல் சம நிலை காணல்; அதன் வாயிலாக முரண்பாடற்ற குமுகாயத்தை நிறுவுதல்.

## துணை நோக்கம்
வெளிநாட்டில் வாழும் தமிழர்களின் மொழி,வாழ்வு உரிமைகளில் அவ்வப்பொழுது எழும் சிக்கல்களை அக்கறையோடு கண்டுணர்ந்து தீர்வு காணல்.  

## தொடக்க விழா
தமிழியக்கத்தின் தொடக்க விழா பேரா.இளவரசு தலைமையில் நடந்தது. புலவர் சேந்தமாங்குடியார் இயக்கக் கொடியை ஏற்றிவைத்தார்.அறிஞர்கள் இலக்குவனார் , ம. இலெ. தங்கப்பா மு.தமிழ்க்குடிமகன் வி. பொ. பழனிவேலன் அ.இறையன் இரா.நிலவழகன் செல்வி கோ.சாந்தி ஆகியோர் உரை நிகழ்த்தினர். பேரா.பா.வளனரசு தலைமையில் பட்டிமன்றமும்நடைபெற்றது.  
முன்னதாக கொடியேந்திய மிதிவண்டிகளின் அணிவகுப்பும் நிகழ்ந்தது.  

## தமிழியக்க அருஞ்செயல்கள்
- தமிழியக்கக் கிளைகள் தஞ்சை மதுரை கோவை தென்னார்க்காடு திருச்சி புதுக்கோட்டை சென்னை புதுச்சேரி முதலிய இடங்களில் தொடங்கப்பட்டன.
- திருவையாறு அரசர் கல்லூரி மாணவர்கள் தேவநேயப் பாவாணரின் 72ஆம் பிறந்த நாளை முன்னிட்டுப் "பாவாணர் யார்?" என்னும் இரண்டு பக்கத் துண்டறிக்கையை வெளியிட்டனர்.பாவாணரை அழைத்து விழா கொண்டாடினர்.
- பண்ணாராய்ச்சி வித்தகர் குடந்தை சுந்தரேசனாரைக் கொண்டு தமிழிசை விழா திருவையாற்று மாணவர்கள் கொண்டாடினர். வேய்ங் குழலிசை, மெல்லிசை,வாய்ப்பாட்டு பெருவங்கிய இசை, தவில் இசை முதலியன இடம்பெற்றன.
- தமிழியக்கத்தால் தொடங்கப் பெற்ற தமிழிசை விழா ஊர்ப்பெருமக்களால் விரிந்த அளவில் ஆண்டுதோறும் நடைபெற்று வருகின்றது.
- தமிழக ஈழ நட்புறவுக் கழகம் என்னும் அமைப்பு நடத்திய பேரணிகள் போராட்டங்கள் ஆகியவற்றிற்கு உறு துணையாக இருந்து தமிழியக்கம் செயல்பட்டது.
- 21-6-1981 அன்று வேறு சில அமைப்புகளுடன் இணைந்து ஈழத்தமிழர்களுக்கு இழைக்கப்படும் கொடுமைகளுக்கு எதிராகப் பேரணி நடத்தி தமிழக ஆளுநரிடம் கோரிக்கை அளித்தது.
- தமிழ்வழிக்கல்விக்காக தஞ்சையில் ஊர்வலம் நடத்தி மாநாடு நடத்தியது.
- தமிழுக்கும் பகுத்தறிவுக்கும் புறம்பாகச் செயல்பட்ட வானொலிக்கு எதிராகக் குரல் எழுப்பியது.

- சில இதழ்களில் பரப்பப்படும் ஆங்கில மோகத்தை முறியடிக்கும் செயல்களில் ஈடுபட்டது.
- அனைத்திந்திய அளவில் நடந்த தேசிய இனச்சிக்கல் மாநாட்டில் தமிழியக்கம் சார்பில் கட்டுரை படிக்கப்பட்டது.

## இதழ்கள்

அறிவு கைகாட்டி, மாணாக்கன்,மீட்போலை,தமிழியக்கம் ஆகிய இதழ்கள் தமிழியக்கத்தின் நிகழ்ச்சிகளையும் செயல்களையும் வெளியிட்டு வந்தன.  

## மேற்கோள்
- தேவநேயப்பாவாணர் நூற்றாண்டு நிறைவு விழா மலர் (21-4-2002)
- பேராசிரியர் இளவரசு மணிவிழா மலர் (சூலை 2003)
# செயலியை அமல்படுத்தும் வரிசை முறை

கணிதத்தில் மற்றும் கணினி நிரலாக்கம் , **செயலியை அமல்படுத்தும் வரிசை முறை** (Order of operations) என்பது எந்த செயலியை எந்த வரிசையில் அமல்படுத்த வேண்டும் என்பதை விளக்க உதவும் ஒரு விதி ஆகும்.  
உதரணமாக கணிதத்தில் மற்றும் கணினி நிரலாக்கத்தில் , பெருக்கல் செயலி கூட்டல் செயலிக்கு முன் அமல்படுத்தப்படும். 2 + 3 × 4 இதன் விடை 14. இது போன்ற சிக்கலான இடங்களில் அடைப்பு குறியை பயன்படுத்த வேண்டும்.அவை, ", { }, மற்றும் [ ]". மேலே குறிப்பிட்ட கணக்கை 2 + (3 × 4) என தெளிவாக குறிப்பிடலாம்.  
இதுவே (2 + 3) × 4 என வரும் போது அதன் விடை 20 என மாறும். நவீன இயற்கணித குறியீடுகள் அறிமுகம் செய்யப்பட்ட போதும் கூட்டலுக்கு முன்பு பெருக்கல் செயலி அமல்படுத்தப்படும். இதன் காரணமாக 3 + 4 × 5 = 4 × 5 + 3 = 23. 16 ஆம் மற்றும் 17 ஆம் நூற்றாண்டுகளில் அடுக்குக்குறி செயலி அறிமுகம் செய்யப்பட்ட பிறகு அடுக்குக்குறி , கூட்டல் மற்றும் பெருக்கல் செயலியை விட முதலிடத்தை எடுத்துக்கொண்டது. இதன் காரணமாக 3 + 52 = 28 மற்றும் 3 × 52 = 75.அடைப்பு குறிக்குள் வருவதை முதலிலும் அடுக்குக்குறியை அதன் பின்னும் அமல்படுத்த வேண்டும் (3&nbsp;+&nbsp;5)<sup>2</sup> = 64.
# சாரா ஜோசஃப்

**சாரா ஜோசஃப்** (பிறப்பு 1946) ஒரு மலையாள நாவலாசிரியர் மற்றும் சிறுகதை ஆசிரியர். இவர் தனது ஆலாகயூடே பெண்மக்கள் எனும் நாவலுக்காக சாகித்திய அகாதமி பரிசு பெற்றுள்ளார். மேலும் இதே நாவலுக்காக வயலார் விருதும் பெற்றுள்ளார். இவர் கேரளாவில் பல பெண்ணிய இயக்கங்களை முன்னின்று நடத்தியுள்ளார். மனுஷி எனும் அமைப்பை சிந்தனைப்பெண்களுக்காக இவரி நிறுவியுள்ளார். இவர் மலையாளத்தில் சிறந்த கதை சொல்லுபவரான <big>மாதவிக்குட்டியுடன்</big> இணைந்து செயல்படுபவர். இவர் சமீபத்தில் ஆம் ஆத்மி கட்சியில் இணைந்தார், மேலும் 2014 மக்களவைத்தேர்தலில் திரிசூர் பகுதியில் இக்கட்சி சார்பாக போட்டியிட உள்ளார்.  

## வாழ்கைக்குறிப்பு
சாரா ஜோசஃப் 1946ல் திரிசூரின் குரியச்சிர என்னும் பகுதியில் ஒரு பழமையான கிறிஸ்துவ குடும்பத்தில் லூயிஸுக்கும் கொச்சுமரியமுக்கும் மகளாகப் பிறந்தார். கேரளத்தில் பல சமூகம் சார்ந்த போராட்டங்களை இவர் முன்னின்று நடத்தியுள்ளார். இவர் தீவிர இடது சாரி ஆதரவாளர் ஆனால் ஜனவரி 2014ல் ஆம் ஆத்மி கட்சியில் இணைந்தார். மேலும் மக்களவைத்தேர்தலில் திரிசூர் பகுதியில் இக்கட்சி சார்பாகவும் போட்டியிட உள்ளார்.  

## இலக்கிய வாழ்க்கை
சாரா ஜோசஃப் ன் இலக்கிய வாழ்க்கை அவரது சிறு வயதிலேயே தொடங்கியது, அதாவது அவர் உயர் நிலை பள்ளியில் படிக்கும்போதே. அப்போதே இவர் தனது கவிதைகளி பெரிய கவிஞர்களிடம் ஒப்புவித்து அதற்கான கருத்துக்களை பெற்று கொண்டார். வைலோப்பில்லி ஸ்ரீதர மேனன் மற்றும் எடசேரி கோவிந்தன் நாயர் போன்ற கவிஞர்களார் பாராட்டப்பட்டார். ஒரு குறிப்பிட்ட காலகட்டத்திற்குப்பிறகு உறுதியில்லா நிலையிலிருந்து புனைக்கதைகள் மற்றும் சிறு கதைகள் எழுதத்துவங்கினார்.இவரது சிறுகதைத்தொகுப்பு பாபத்தரா இவரின் பெண்ணிய எழுத்துக்களுக்கு ஒரு மைல்கல்லாக அமைந்தது .  
இவர் தனது நாவல்களான ஆலாஹயுடே பெண்மக்கள், மாட்ராத்தி மற்றும் ஒதப்பு ஆகியவற்றை முத்தொகுப்பாக பிரசுரித்தார். இவரது எழுத்துக்கள் முக்கியமாக தாராளமயமாகவும் ஒடுக்கப்பட்டவர்களின் தரப்பை சக்தி வாய்ந்த முறையில் முறையிடுவதாகவும் இருக்கும். ஒதப்பு எனும் நாவல் பெண்களுக்கு தன் இனத்தின் மீது எதிர்பார்க்கப்படும் உண்மை புரிதலுக்கான ஏக்கம் புலப்படுகிறது. இவரது ஒதப்பு நாவல் (The Scent of the Other Side) என ஆங்கிலத்தில் வால்சன் தம்பு என்பவரால் மொழி பெயர்க்கப்பட்டுள்ளது. ஆலாஹயுடே பெண்மக்கள் நாவல் இவருக்கு மூன்று முக்கிய விருதுகளை பெற்று தந்துள்ளது அவை கேரள சாகித்திய அகாதமி விருது, கேந்திர சாகித்திய அகாதமி விருது மற்றும் வயலார் விருது.இந்நூலை நிர்மால்யா(மணி,ஊட்டி)என்பவர் தமிழில் மொழிபெயர்த்துள்ளார். 2011 ல் இவர் முட்டத்து வர்க்கி விருதை , பாபத்தரா எனும் தலைப்பில் வெளியான தனது சிறு கதைத்தொகுப்புக்காக பெற்றார்.  
ராமாயணத்தை ஆழ்ந்து வாசித்து இவர் விமர்சித்த ராமாயண கதகள் விமர்சன ரீதியாக இவருக்கு பெரும் பாராட்டை பெற்றுத்தந்தது. இது ஆங்கிலத்தில் மொழிபெயர்க்கப்பட்டு ஆக்ஸ் போர்டு பிரசுரத்தால் பிரசுரிக்கப்பட்டது.
# நடுவர் (காற்பந்தாட்டம்)

விதிமீறிய விளையாட்டு வீரர் ஒருவருக்கு மஞ்சள் அட்டை காட்டுதல்.]]  
சங்கக் காற்பந்தாட்டத்தில் **நடுவர்** (*Referee*) ஆட்டத்தின்போது காற்பந்தாட்டச் சட்டங்களைச் செயற்படுத்தும் அலுவலர் ஆவார். ஆட்டத்திற்கு தொடர்புடைய அனைத்திலும் இறுதி முடிவு எடுக்கும் அதிகாரம் இவருக்கே உண்டு. இவர் மட்டுமே ஆட்டத்தை துவக்கவும் நிறுத்தவும் ஆட்டத்தின்போது பிழையிழைத்த வீரர்கள் மீது ஒழுங்கு நடவடிக்கை எடுக்கவும் பொறுப்புள்ள கள அலுவலர் ஆவார். மேல்நிலை ஆட்டங்களில் இவருக்குத் துணையாக இரண்டு துணை நடுவர்கள் (முன்பு லைன்சுமென் அல்லது கோடாட்கள்) பணியாற்றுவர்; இவர்கள் பந்து ஆட்டத்திற்கு வெளியே செல்வது, நடுவரின் பார்வைக்குப் புலப்படாத விதிமீறல்கள் போன்ற சமயங்களில் நடுவருக்கு பரிந்துரைக்க கடமைப்பட்டவர்கள். இருப்பினும் இவர்களது முடிவுகள் இறுதியானவை அல்ல; இவர்களது முடிவை புறக்கணித்து மாற்றிட நடுவருக்கு அதிகாரம் உள்ளது. தவிர மேல்நிலை ஆட்டங்களில் நடுவருக்குத் துணையாக மூன்றாவது துணை நடுவர் (நான்காவது அலுவலர்) அணிகளின் பகுதிகளை மேற்பார்வையிடுவதுடன் நடுவருக்கு நிர்வாகப் பணிகளில் துணையாக இருப்பார்.  

ஆட்ட அலுவலர்கள் மூலைவிட்டக் கட்டுப்பாட்டு முறைமையை பயன்படுத்துகின்றனர். ஐரோப்பிய கால்பந்து சங்கங்களின் ஒன்றியம் இலக்குக் கம்பங்களை ஒட்டிய பகுதிகளுக்கு கூடுதல் துணை நடுவர்களை பயன்படுத்த சோதனைகள் மேற்கொண்டுள்ளது. இவர்கள் இலக்குப் பரப்பில் ஏற்படும் நிகழ்வுகளை புரிந்துகொள்ளவும் பந்து இலக்குக் கம்பங்களுக்கிடையே இலக்குக்கோட்டை தாண்டியதா என்பதை அறியவும் பயனுள்ளவர்களாக இருக்கின்றனர்.  

பெரும்பாலான நடுவர்கள் தொழில்முறையல்லாதவர்களாவர். இவர்களது சேவைக்காக சிறுதொகையோ அல்லது பிற செலவினங்களோ வழக்கமாக கொடுக்கப்படுகின்றன. சில நாடுகளில் வெகுசில நடுவர்களுக்கு அந்நாட்டு தேசிய சங்கத்தினால் ஒவ்வொரு பருவத்தின்போதும் இருப்பு உடன்பாடுடன் ஆட்டத்தொகை வழங்கப்படுகிறது.  

பிஃபாவின் உறுப்பினர் சங்கங்கள் உரிமமும் பயிற்சியும் வழங்குகின்றன. ஒவ்வொரு தேசியச் சங்கமும் தனது உயர்ந்த நடுவர்களை பிஃபா பன்னாட்டு நடுவர்கள் பட்டியலில் இடம்பெற பரிந்துரைக்கின்றன. தேசிய காற்பந்துச் சங்கங்களுக்கிடையேயான ஆட்டங்களுக்கு பிஃபாவின் நடுவர்கள் தேவைப்படுகின்றனர்.  

## மேற்சான்றுகள்
# ஜுலியஸ் பூசிக்



**ஜுலியஸ் பூசிக்** (Julius Fucik) (23 பிப்ரவரி 1903 – 8 செப்டம்பர் 1943) ஒரு‍ பத்திரிகையாளர். செக்கோஸ்லோவோக்கிய கம்யூனிஸ்ட் கட்சியின் முன்னணி உறுப்பினர். (Communist Party of Czechoslovakia) (Komunistická strana Československa, KSČ) , மற்றும் நாஜி எதிர்ப்பு முன்னணியின் ஒரு‍ பகுதியாகவும் செயல்பட்டார். அதனால், நாசிஸ்ட்டுகளால் சிறையிலடைக்கப்பட்டு, கொடுமைகள் செய்து‍ இறுதியில் தூக்கிலிடப்பட்டார்.  

## வாழ்க்கை வரலாறு‍
செக்கோசிலோவாக்கியா நாட்டில் 1903 ஆம் ஆண்டு‍ பிறந்தார். 12 வயதிலேயே கதைகளும் கட்டுரைகளும் எழுத ஆரம்பித்தார். செக்கோசிலோவாக்கியா கம்யூனிஸ்ட் கட்சியின் மாணவர் சங்கத்தில் முக்கிய உறுப்பினராகவும் ஆனார். இலக்கியம், இசை, கலை ஆகியவற்றை கற்றார். பல பத்திரிகைகளுக்கு‍ கட்டுரைகள் எழுதியுள்ளார். செக்கோசிலோவாக்கியா கம்யூனிஸ்ட் கட்சிப் பத்திரிகையின் ஆசிரியர் குழுவில் இடம் பெற்றார். 1929 ஆம் ஆண்டு‍ சுரங்கத் தொழிலாளரின் வேலை நிறுத்தத்தில் ஈடுபட்டார்.  

## சோவியத் பயணம்
தொழிலாளர் சங்கப் பிரதிநிதியாக 1930 ஆம் ஆண்டு‍ சோவியத்து‍ யூனியனுக்குச் சென்றார். ஆறுமாத காலம் அங்கு‍ தங்கினார். தாய்நாடு‍ திரும்பியதும் **வருங்காலம் பழங்காலம் ஆகிவிட்ட நாடு‍** என்ற நூலை எழுதினார்.  

## தலைமறைவு
1938 ஆம் ஆண்டு‍ கம்யூனிஸ்ட் கட்சியும் அதன் பத்திரிகைகளும் சட்டவிரோதமாக்கப்பட்டன. அதனால் தலைமறைவாகச் சென்று‍ ஒரு கிராமத்தில் வசித்தார். 1941 இல் பூசிக்கும் அவரது‍ கட்சியினரும் நாசிஸ்ட்டுகளால் தடை செய்யப்பட்ட பத்திரிகைகளை வெளியிட்டனர்.  

## தூக்கு‍
இட்லரின் ரகசிய காவல்துறை 1942 இல் பூசிக்கை கைது‍ செய்தது. சிறையிலிருந்த போது‍ **தூக்குமேடைக் குறிப்புகள்** என்ற உலகப் புகழ்பெற்ற நூலை எழுதினார். 1943 செப்டம்பர் 8 ஆம் தேதி பூசிக் பெர்லினில் தூக்கிலிடப்பட்டார். அவரது‍ மரணத்திற்குப் பிறகு‍ 1950 இல் சர்வதேச சமாதானப் பரிசு‍ வழங்கப்பட்டது.  

## கட்டுரைகள்
:# **மாநிலத்தீர்! விழிமின், எழுமின்** (People Be On Your Guard)  
:# **தூக்குமேடைக் குறிப்புகள்**  
:# **வருங்காலம் பழங்காலம் ஆகிவிட்ட நாடு‍**
# எழுபது சீடர்கள்


**எழுபது சீடர்கள்** அல்லது **எழுபத்திரண்டு சீடர்கள்** (கிழக்கில் **எழுபது திருத்தூதர்கள்**) என்பவர்கள் லூக்கா நற்செய்தி இல் குறிக்கப்பட்டுள்ள இயேசு கிறித்துவின் எழுபது சீடர்கள் ஆவர். இந்த நற்செய்தியின் படி இவர்களை இயேசுவே நியமித்து, தாம் போகவிருந்த எல்லா ஊர்களுக்கும் இடங்களுக்கும் தமக்கு முன்னே இருவர் இருவராக அனுப்பினார். இவர்களின் எண்ணிக்கை சில முக்கிய விவிலிய கையெழுத்துப் படிகளில் எழுபது எனவும் பெரும்பாண்மையானவற்றில் எழுபத்திரண்டு எனவும் உள்ளது. புனித ஜெரோம் வுல்கேட் மொழிபெயர்ப்பின்போது எழுபத்திரண்டு என்றே மொழிபெயர்த்தார்.  

மேற்கத்திய கிறித்தவம் இவர்களை சீடர்கள் என அழைத்தாலும், கிழக்கத்திய கிறித்தவத்தில் இவர்கள் திருத்தூதர்கள் என்றே அறியப்படுகின்றனர். விவிலிய மூலத்தில் இவர்கள் மறைபணியாற்ற அனுப்பப்பட்டவர்கள் என்னும் பொருள்படும் பதத்தால் அழைக்கப்படுகின்றனர். மேற்கு மற்றும் கிழக்கத்திய கிறித்தவ மரபுகள் *திருத்தூதர்கள்* மற்றும் *சீடர்* ஆகியப்பதங்களுக்கு வெவ்வேறு பொருள் கொள்கின்றன என்பது குறிக்கத்தக்கது.
# செசாரியா நகர பசீல்



**செசாரியா நகர பசீல்** அல்லது **புனித பெரிய பசீலியார்**, (; 329 அல்லது 330 – ஜனவரி 1, 379) என்பவர் தற்கால துருக்கியில் இருந்த கப்படோசீயா, துருக்கி, அனத்தோலியாவின் செசாரியா நகரின் கிரேக்க கிறித்தவ ஆயராவார். இவர் தம் சமகால கிறித்தவ இறையிலில் செல்வாக்கு மிக்கவராக விளங்கினார். நைசின் விசுவாச அறிக்கையினை ஆதரித்து ஆரியன் மற்றும் அப்பொலொனாரிசு ஆகியோரின் திரிபுக்கொள்கையினை இவர் எதிர்த்தார். இவர் தனது அரசியல் மற்றும் இறையியல் நம்பிக்கைகளை சமநிலையில் வைக்கும் திறன்மிக்கவராய் இருந்ததால் இவர் நைசின் விசுவாச அறிக்கையின் குறிக்கத்தக்க ஆதரவாளரானார்.  

இறையியல்மட்டும் அல்லாது ஏழை எளியோருக்கு உதவுவதிலும் இவர் புகழ்பெற்றார். இவர் துறவு மடங்களுக்கு அளித்த வழிகாட்டுதல்கள் துறவியரின் கூட்டு வாழ்க்கை, வழிபாட்டு மன்றாட்டு மற்றும் உடல் உழைப்புக்கு முக்கியத்துவம் அளித்தது. ஆதலால் இவர் கிழக்கத்திய கிறித்தவ துறவறத்தின் முன்னோடியாகக்கருதப்படுகின்றார். கிழக்கு மற்றும் மேற்கத்திய கிறித்தவம் இவரைப்புனிதர் என ஏற்கின்றன. பசீல், நசியான் கிரகோரி மற்றும் நைசா கிரகோரி ஆகியோர் கூட்டாக கப்போடோசிய தந்தையர்கள் என அழைக்கப்படுகின்றனர். கிழக்கு மரபுவழி திருச்சபை மற்றும் கிழக்கு கத்தோலிக்க திருச்சபைகள் நசியான் கிரகோரி, கிறிசோஸ்தோமோடு சேர்த்து இவரையும் *மூன்று புனித தலைவர்கள்* (Three Holy Hierarchs) என்னும் அடைமொழியிட்டு அழைக்கின்றது. திருச்சபையின் மறைவல்லுநர் எனக்கருதப்படுகின்றார். இவரை *விண்ணக மறைஉண்மைகளை வெளிப்படுத்துபவர்* எனப்பொருள்படும் "Ουρανοφαντωρ" என்னும் அடைமொழியிட்டு இவரை அழைப்பர்.
# விக்கிப்பீடியா:வணிக இணைப்புகள் கண்காணிப்பு

தமிழ் விக்கிப்பீடியாவில் வணிக நோக்குடைய வெளி இணைப்புகள், மேற்கோள்களைத் தொடர்ந்து கண்காணித்து நீக்குவதற்கான திட்டப் பக்கம்.  

இது வரை தென்பட்டுள்ள வணிக இணையத்தளங்கள்:  

## தமிழ்

- udumalai.com - - கடைசியாக சோதித்த நாள்: ஆகத்து 4, 2014
- noolulagam.com - - - கடைசியாக சோதித்த நாள்: ஆகத்து 4, 2014
- wecanshopping.com - - - கடைசியாக சோதித்த நாள்: ஆகத்து 4, 2014
- discoverybookpalace.com - - - கடைசியாக சோதித்த நாள்: ஆகத்து 4, 2014
- nannool.com -- - கடைசியாக சோதித்த நாள்: ஆகத்து 4, 2014
- gowthampathippagam.com - - - கடைசியாக சோதித்த நாள்: ஆகத்து 4, 2014
- vadaly.com - - - கடைசியாக சோதித்த நாள்: ஆகத்து 4, 2014
- nhm.in - - கடைசியாக சோதித்த நாள்: ஆகத்து 4, 2014
- books.dinamalar.com - - கடைசியாக சோதித்த நாள்: ஆகத்து 4, 2014
- books.vikatan.com - - கடைசியாக சோதித்த நாள்: ஆகத்து 4, 2014
- nammabooks.com - - கடைசியாக சோதித்த நாள்: ஆகத்து 4, 2014
- tamilnool.com - - கடைசியாக சோதித்த நாள்: ஆகத்து 4, 2014
- dharanish.com - - கடைசியாக சோதித்த நாள்: ஆகத்து 4, 2014

## ஆங்கிலம்
- flipkart.com - - கடைசியாக சோதித்த நாள்: ஆகத்து 4, 2014
- India Club - - கடைசியாக சோதித்த நாள்: ஆகத்து 4, 2014
- bookconnect.in - - கடைசியாக சோதித்த நாள்: ஆகத்து 4, 2014
# வழுவூர்



**வழுவூர்** என்பது இந்தியா, தமிழ் நாடு, நாகப்பட்டினம் மாவட்டம் குத்தாலம் தாலூக்காவிலுள்ள ஊராகும்.  

## அமைவிடம்
மயிலாடுதுறை, திருப்பனந்தாள், திருவிடைமருதூர், செம்பொன்னார் கோயில் என்பவை அருகிலுள்ள தாலுகாக்கள்.  

சீர்காழி, தரங்கம்பாடி, காரைக்கால், திருவாரூர், தேரழுந்தூர், திருமணஞ்சேரி ஆகியவை அண்மையிலுள்ள ஊர்களாகும்.  

இலந்தங்குடி, திருநாள்கொண்டசேரி, பூவளை, மாதா கோயில் என்பவை வழுவூரிலுள்ள சிற்றூர்களாகும்.  

## அடையும் வழி
வழுவூரை அடைய தொடர்வண்டியில் செல்பவர்கள் குத்தாலம் நிலையத்தில் இறங்கிச் செல்லலாம். விரைவு வண்டியில் செல்வதாயின் 7 கிலோமீட்டர் தூரத்திலுள்ள மயிலாடுதுறை நிலையத்தில் இறங்கிச் செல்லவேண்டும்.  

## தலங்கள்
- வீரபத்திரசுவாமி (வழிக்கரையான்) கோவில் (1000 ஆண்டுகளுக்கு மேல் பழமை வாய்ந்தது.)
- வீரட்டானேசுவரர் கோயில் - மூலவர் பெயர்: கஜசம்ஹாரமூர்த்தி

## பிரசித்தி
வழுவூர், பரதநாட்டியத்தில் *வழுவூர் பாணி* என்பதன் மூலம் பிரசித்தி பெற்ற ஊராகும். வழுவூர் இராமையா பிள்ளை மிகப் பிரபலமான பரத நாட்டிய ஆசிரியராவார்.
# எஸ். ஜெபநேசன்


வண. **எஸ். ஜெபநேசன்** (பிறப்பு: 28 மார்ச் 1940) தென்னிந்தியத் திருச்சபையின் யாழ்ப்பாண மாவட்டத்தின் ஓய்வு பெற்ற பேராயர். இவர் யாழ்ப்பாணக் கல்லூரியின் அதிபராகவும் பணியாற்றியவர். பல பட்டங்களைப் பெற்ற இவர் தமிழிலும் ஆங்கிலத்திலும் பல நூல்களையும் எழுதியுள்ளார்.  

## வரலாறு
இவர் 1940 ஆம் ஆண்டில் யாழ்ப்பாண மாவட்டத்தில் உள்ள சாவகச்சேரியில் ஆசிரியர்களான என். சுப்பிரமணியம், கனகம்மா ஆகியோருக்குப் பிறந்தார். தனது கல்வியை முதலில் அவரது பிறந்த ஊரில் இருக்கும் சாவகச்சேரி டிரிபேர்க் கல்லூரியிலும், பின்னர் வட்டுக்கோட்டை யாழ்ப்பாணக் கல்லூரியிலும் கல்வி கற்றார். பேராதனைப் பல்கலைக்கழகத்தில் கலைத்துறையில் இளமாணிப் பட்டம் பெற்றதுடன், அதே பல்கலைக்கழகத்தில் தமிழ்த் துறையில் முதுமாணிப் பட்டத்தையும் பெற்றார். பின்னர் தமிழ்நாடு இறையியல் கல்லூரியில் தத்துவம், ஆங்கிலம் ஆகிய துறைகளிலும் முதுமாணிப் பட்டங்களைப் பெற்றுக்கொண்டார். இவர் வட்டுக்கோட்டை யாழ்ப்பாணக் கல்லூரியினதும், பின்னர் மருதனாமடத்தில் அமைந்துள்ள இறையியற் கல்லூரியிலும் அதிபராகப் பணியாற்றினார்.  

## எழுதிய நூல்கள்
இவர் சார்ந்த அமெரிக்க மிஷன் தொடர்பாகவும், கிறித்தவம் தொடர்பிலும் பல நூல்களை இவர் ஆக்கியுள்ளார். இவற்றுட் சில பின்வருமாறு.  
- இலங்கையில் தமிழ் வளர்ச்சியும் அமெரிக்க மிஷனும்
- இலங்கைத் தமிழர் சிந்தனை வளர்ச்சியில் அமெரிக்க மிஷன்
- யாழ்ப்பாணத்துக் கிறிஸ்தவக் கவிஞர்களும் கீர்த்தனைகளும்
- பழையதும் புதியதும்
- பேராயர் சபாபதி குலேந்திரன்
- வணக்கத்துக்குரிய டானியல் பூவர்
# சீர்திருத்தம் (மலேசியா)



**சீர்திருத்த இயக்கம்** அல்லது **ரிபார்மசி** (ஆங்கிலம்: *Reformasi movement*; மலாய் மொழி: *Reformasi (Malaysia)*; என்பது 1998-ஆம் ஆண்டில், மலேசியாவில் அன்வார் இப்ராகிம் துணைப் பிரதமர் பதவியில் இருந்து நீக்கம் செய்யப்பட்டபோது அவரின் ஆதரவாளர்கள் மூலமாகத் தொடங்கப்பட்ட ஓர் இயக்கம் ஆகும்.  

இதன் மூலம் நீண்டகால கூட்டணி பாரிசான் நேசனல் அரசுக்கு எதிராக பல ஆர்ப்பாட்டங்கள் மற்றும் பேரணிகள் நடைபெற்றன. இந்த இயக்கத்தின் போராட்டங்கள், அன்வார் பதவியில் இருந்து நீக்கம் செய்யப் பட்டு, கைது செய்யப்பட்டு சிறையில் அடைக்கப்பட்டது வரை தொடர்ந்தன.  

## பொது

இந்த இயக்கம் பின்பு மக்கள் நீதிக் கட்சி ஆக மாறியது. 2008 மலேசிய பொதுத் தேர்தலில் அன்வார் இப்ராகிம் தலைமையில் 31 நாடாளுமன்ற தொகுதிகளில் வெற்றி பெற்றது. இந்தக் கட்சி, மலேசிய இஸ்லாமிய கட்சி மற்றும் ஜனநாயக செயல் கட்சியின் பாக்காத்தான் ராக்யாட் கூட்டணியில் ஆளும் பாரிசான் நேசனல் அரசை, 1969 க்குப்பின் முதல் முறையாக, நாடாளுமன்றத்தில் மூன்றில் இரண்டு பங்கு பெரும்பான்மையை இழக்கச் செய்தது.
# கோவிந்த் சிங் தியோ



**கோவிந்த் சிங் தியோ** (Gobind Singh Deo) ஒரு முக்கிய மலேசியா வழக்கறிஞர் மற்றும் அரசியல்வாதி ஆவார். இவர் மலேசியாவின் பூச்சோங் நகரின் தற்போதைய நாடாளுமன்ற உறுப்பினர் ஆவார். அவர் ஜனநாயக செயல் கட்சியின் தேசிய சட்ட பணியகச் செயலாளருமாவார். அவர் "புச்சோங் சிறிய சிங்கம்" என்று அழைக்கபடுகிறார் .  

1996 ஆம் ஆண்டு மலேசிய வழக்கறிஞராக சேர்த்துக் கொள்ளப்பட்டார், ஒரு ஆண்டு லிங்கனின் விடுதியின் இருந்து திரும்பிய பிறகு, ஜனநாயக செயல் கட்சியின் தேசிய தலைவரான தன் தந்தை கர்பால் சிங்கின் மகனாகவே கோவிந்த் பெரும்பாலும் அறியப்பட்டார். அவரது சகோதரர், ஜக்டிப் சிங் தியோ, பினாங்கு டத்தோ கெராமத் தொகுதியின் மாநில சட்டசபை உறுப்பினர் ஆவார்.
# லிம் குவான் எங்



**லிம் குவான் எங்** (ஆங்கிலம்: Lim Guan Eng,  
பிறப்பு: டிசம்பர் 8, 1960) பினாங்கு மாநிலத்தின் முன்னாள் முதலமைச்சர் மற்றும் மலேசியாவின் ஜனநாயக செயல் கட்சியின் (டிஏபி) தற்போதைய பொதுச் செயலாளர் ஆவார். இவர் பினாங்கு மாநிலத்தின் பட்டர்வொர்த் நகரின் நாடாளுமன்ற உறுப்பினர் ஆவார். இவர் பினாங்குத் தமிழர்கள் மத்தியில் மிக பிரபலம் ஆன முதலமைச்சர்.  

## அரசியல் வாழ்க்கை
அரசியலுக்கு வரும்முன் , லிம் ஒரு வங்கியில் கணக்காளராக இருந்தார். 1986 ஆம் ஆண்டு கோட்டா மலாக்கா நாடாளுமன்ற உறுப்பினராகத் தேர்ந்தெடுக்கப்பட்டார். அக்டோபர் 1987 இல், அவர் உள்நாட்டு பாதுகாப்பு சட்டத்தின் கீழ் கைது செய்யப்பட்டார். அவர் ஏப்ரல் 1989 இல், 12 மாதங்களுக்கு பிறகு விடுதலை செய்யப்பட்டார் . பின்னர் 1990 மற்றும் 1995 பொதுத் தேர்தலில் மீண்டும் வெற்றி பெற்றார். இவர் கோட்டா மலாக்காவில் தொடர்ச்சியாக மூன்று முறை தேர்ந்தெடுக்கப்பட்ட முதல் நபர் ஆனார். அவர் மலாக்கா உயர்நிலை பள்ளி முன்னாள் மாணவரும் ஆவார். லிம், 1989 ஆம் ஆண்டு ஜனநாயக செயல் கட்சி இளைஞர் தலைவராக நியமிக்கப்பட்டார். 1995 ஆம் ஆண்டில், அவர் கட்சித் துணை பொதுச் செயலாளர்ராக தேர்ந்தெடுக்கப்பட்டார். பின்னர் அவர் 2004 ல் கட்சி பொதுச் செயலாளராகத் தேர்ந்தெடுக்கப்பட்டார்.  

## பினாங்கு முதலமைச்சர்

2008 மலேசிய பொதுத் தேர்தலில், பாக்காத்தான் ராக்யாட்ட்டின் ஜனநாயக செயல் கட்சி 19 இடங்களையும், மக்கள் நீதிக் கட்சி 9 இடங்களையும், மலேசிய இஸ்லாமிய கட்சி 1 இடமும் வென்றன. ஜனநாயக செயல் கட்சி பெரிய வெற்றி பெற்று லிம் பினாங்கு முதலமைச்சராகத் தேர்ந்தெடுக்கப்பட்டார்.  

## தமிழரைத் துணை முதல்வர் ஆக்கியது

பொறுப்பேற்ற முதல்வர் லிம், பினாங்குத் துணை முதல்வராக பேராசிரியர் இராமசாமி பழனிச்சாமியை நியமித்தார். மலேசிய அரசியல் வரலாற்றில் தமிழர் ஒருவர் மலேசிய மாநிலத் துணை முதல்வர் பதவி வகிப்பது இதுவே முதல் முறையாகும்.
# பொனெவெந்தூர்



புனித **பொனெவெந்தூர்**, பி. ச. (; இயற்பெயர்: ஜியோவானி டி ஃபிதான்சா; 1221&nbsp;– 15 ஜூலை 1274), என்பவர் இத்தாலிய நடுக் கால இறையியளாலரும் மெய்யியளாலரும் ஆவார். இவர் பிரான்சிஸ்கன் சபையின் ஏழாவது தலைவராக பணியாற்றியவர். இவர் அல்பேனோவின் கர்தினல்-ஆயர். இவருக்கு புனிதர் பட்டமளிப்பு 14 ஏப்ரல் 1482இல் திருத்தந்தை நான்காம் சிக்ஸ்துஸால் அளிக்கப்பட்டது. திருத்தந்தை ஐந்தாம் சிக்ஸ்துஸ் 1588இல் இவரை திருச்சபையின் மறைவல்லுநர் என அறிவித்தார். இவரை "தேவதூதரின் மறைவல்லுநர்" எனவும் அழைப்பர்.
# தான எழுத்துமுறை



**தான எழுத்துமுறை** (ތާނަ)‎ என்பது திவேயி மொழியின் எழுத்துமுறை. மாலைத்தீவுகளில் பயன்படுத்தப்படுகிறது. அரபு, எபிரேயத்தின் போல், தானவும் வலமிருந்து இடமாக எழுத்தப்படும் எழுத்துமுறை. இந்து-அரபு எணுருக்களிலிருந்தும் அரபு எழுத்துமுறையின் உயிரெழுத்துக் குறியீட்டுக்களிலிருந்தும் தான எழுத்துக்கள் உருவாக்கப்பட்டு வருகின்றன.  

முதலில் பிராமி குடும்பத்தைச் சேர்ந்த திவேஸ் அகுரு எழுத்துமுறையை திவேயியை எழுதுவதற்கு பயன்படுத்தப்பட்டுள்ளது, ஆனால் 18ஆம் நூற்றாண்டில் மெதுவாக தான எழுத்துமுறை இதற்கு மாற்றாக வழக்கத்தில் வந்துள்ளது.  

## எழுத்து வடிவங்கள்
### உயிர் எழுத்துக்கள்
| އަ‎ | ކަ | (க) | அ | a | அபஃபிலி |  |
| --- | --- | --- | --- | --- | --- | --- |
| އާ‎ | ކާ | (கா) | ஆ | aː | ஆபாஃபிலி |  |
| އި‎ | ކި | (கி) | இ | i | இபிஃபிலி |  |
| އީ‎ | ކީ | (கீ) | ஈ | iː | ஈபீஃபிலி |  |
| އު | ކު | (கு) | உ | u | உபுஃபிலி |  |
| އޫ‎ | ކޫ | (கூ) | ஊ | uː | ஊபூஃபிலி |  |
| އެ‎ | ކެ | (கெ) | எ | e | எபெஃபிலி |  |
| އޭ‎ | ކޭ | (கே) | ஏ | eː | ஏபேஃபிலி |  |
| އޮ‎ | ކޮ | (கொ) | ஒ | o | ஒபொஃபிலி |  |
| އޯ‎ | ކޯ | (கோ) | ஓ | oː | ஓபோஃபிலி | } |

### மெய்யெழுத்துக்கள்
#### சொந்த மெய்யெழுத்துக்கள்

#### அரபு மெய்யொலிகளை எழுதுவதற்கான மெய்யெழுத்துக்கள்

### சிறப்பு எழுத்துக்கள்
# மாயவரம் வி. ஆர். கோவிந்தராஜர்



**மாயவரம் வி. ஆர். கோவிந்தராஜர்** (பிறப்பு மே 12, 1912, இறப்பு பெப்ரவரி 11, 1979) தமிழகத்தைச் சேர்ந்த ஒரு கருநாடக இசை வயலின் வாத்தியக் கலைஞராவார்.  

## இளமையில்
நாகப்பட்டினம் மாவட்டம், குத்தாலம் தாலூக்காவிலுள்ள வழுவூர் என்னும் கிராமத்தில் பிறந்தார். சிறுவயதிலேயே பெற்றோரை இழந்தவர், தனது தாய் மாமனாகிய பிரபல நாதசுவர வித்துவான் [திருவிடைமருதூர் பி. எஸ். வீருசாமியின் பாதுகாப்பில் வளர்ந்தார்.  
ஆரம்ப பள்ளிப் படிப்பின் பின்னர் தொடக்கத்தில் சிமிழி சுந்தரத்திடமும் பின்னர் மாயவரம் பூதலிங்கத்திடமும் கருநாடக இசை கற்றுக்கொண்டார். ஒரு சமயம் இவருக்குக் கும்பகோணம் ராஜமாணிக்கம் முன்னிலையில் பாடுவதற்கு வாய்ப்புக் கிடைத்தது. இவரது புலமையை மெச்சிய ராஜமாணிக்கம், வயலின் கற்பிப்பதற்காக இவரைத் தனது சீடராக ஏற்றுக் கொண்டார்.  

குருகுல வாசத்தின்போது ஒவ்வொரு நாளும் இவரது பயிற்சி நள்ளிரவுக்குப் பின்வரை தொடர்ந்தது. மேலும், விடுமுறை நாட்களில் மாயவரம் செல்லும்போது தனது மாமனிடம் இசை அறிவை மேலும் மெருகேற்றிக் கொண்டார்.  

அரியக்குடி இராமானுஜர், மகாராஜபுரம் விசுவநாதர், ஆலத்தூர் சகோதரர்கள், ஜி. என். பாலசுப்பிரமணியம், சித்தூர் சுப்பிரமணியம், ஆகியோருக்கு தனது குரு பக்கவாத்தியமாக வயலின் வாசிக்கும்போது இவர் பக்கத்திலேயே இருப்பார். இந்த வழக்கம் இவருக்கு தன்னம்பிக்கையைக் கொடுத்ததுடன் திறமையை வளர்த்துக்கொள்ள வாய்ப்பையும் வழங்கியது. இதனால் பிற்காலத்தில் அந்தப் பாடகர்களுக்கு பக்கவாத்தியமாக வயலின் வாசிக்கும்போது அவரவருக்கு ஏற்றாற்போல வாசிக்க இவரால் முடிந்தது.  

## வயலின் வித்துவானாக
ஜி. என். பாலசுப்பிரமணியம், ஆலத்தூர் சகோதரர்கள், எம். எஸ். சுப்புலட்சுமி, மதுரை மணி உட்பட பிரபலமான பாடகர்களுக்குப் பக்கவாத்தியமாக வயலின் வாசித்துள்ளார். மதுரை மணி ஸ்வரங்களினால் மாலை தொடுப்பவர் என பேராசிரியர் கல்கி கிருஷ்ணமூர்த்தி அவரது இசைக்கச்சேரிகள் பற்றி புகழ்ந்து வருணித்துள்ளார். அத்தகைய மதுரை மணிக்கு ஈடுகொடுத்து இவர் வயலின் வாசிக்கும்போது மணி பல தடவை இவருக்கு "பேஷ், பேஷ்" போடுவார்.  

இவர் திருவனந்தபுரம் அரண்மனை வித்துவானாக இருந்தார்.  

தனியாகச் சில கச்சேரிகள் செய்திருந்தாலும், இவர் தனது குருவைப்போலவே பிரதான பாடகருக்கு பக்கவாத்தியமாக வயலின் வாசிப்பதையே விரும்பினார். ஒரு தர்மபத்தினி (மனைவி) எவ்வாறு கணவனுக்குச் சேவை செய்வாளோ அதுபோல வயலின் வித்துவான் பாடகருக்குத் துணையாக இருக்க வேண்டும் எனத் தனது குரு கூறுவார் என்று தமிழிசைச் சங்கம் இவருக்கு அளித்த பாராட்டு விழாவில் நினைவு கூர்ந்தார்.  

## இசை ஆசிரியராக
கோவிந்தராஜர் அண்ணாமலைப் பல்கலைக் கழகத்தின் இசைக் கல்லூரி தலைவராக கடமையாற்றினார். சர் சி. பி. இராமசுவாமி இவரை அப்பதவியில் நியமித்தார்.  

அகில இந்திய வானொலியின் திருச்சி, சென்னை நிலையங்களில் இசை தேர்வுக்குழு உறுப்பினராகவும் பணியாற்றியுள்ளார்.  

சிக்கில் பாஸ்கரன், குத்தாலம் வைத்தியலிங்கம் ஆகியோர் இவரின் மாணாக்கர்கள் ஆவர்.  

## விருதுகள்
- கலைமாமணி விருது, 1969 வழங்கியது: தமிழ் நாடு அரசு
- இசைப்பேரறிஞர் விருது, 1976 வழங்கியது: தமிழிசைச் சங்கம்

## மறைவு
நீண்ட கால உடல் நலக் குறைவின் பின் 1979 ஆம் ஆண்டு பெப்ரவரி 11 ஆம் நாள் மாயவரத்தில் தமது இல்லத்தில் காலமானார்.
# சிலிக்கா


**சிலிக்கா** அல்லது **சிலிக்கான் ஈரொக்சைட்டு** (Silicon dioxide) என்பது SiO<sub>2</sub> என்னும் மூலக்கூற்று வாய்ப்பாடுடைய சிலிக்கானின் ஒக்சைட்டு ஆகும். இதுவே குவார்ட்சின் பிரதான கூறாகும். எனினும் சிலிக்கா குவார்ட்சு மட்டுமல்லாமல் மேலும் பல பளிங்கு மற்றும் பளிங்கற்ற வடிவங்களைக் கொண்டுள்ளது. கண்ணாடி, புரைமைக் களி உட்பட பல வடிவங்களில் இது எமக்குப் பயன்படுகின்றது. இயற்கையில் மண்ணின் பெரும்பகுதியை ஆக்கின்றது. மணல், களி என்ற இரு மண் வடிவங்களிலும் சிலிக்கான் ஈரொக்சைட்டு உள்ளது.  

## பயன்பாடுகள்
- சீமைக்காரை உற்பத்தியில் களி வடிவமாகப் பயன்படுகின்றது.
- கண்ணாடி உற்பத்தியில் பயன்படுத்தப்படுகின்றது.
- சிலிக்கான் உற்பத்தியில் பிரதான மூலப்பொருளாக உள்ளது. கார்பன் மூலம் சிலிக்கா சிலிக்கானாகத் தாழ்த்தப்பட்டுக் கார்பனோரொக்சைட்டு வெளியாகின்றது:
:SiO<sub>2</sub> + 2 C → Si + 2 CO
# ஓய்வு



**ஓய்வு** என்பது,தொடர்ச்சியான செயலில் இருந்து சிறிது நேரம் அல்லது சிலகாலம் விடுபடுவது. மாற்றுச் செயலில் ஈடுபடுவதும் ஓய்வுதான். மனதுக்கும், லுlக்கும் ஓயபடுகிறது. ஓய்வு புத்துணர்ச்சி அளிக்கிறது. மேலும் ஒய்விற்குப்பின் செய்யும் செயல்கள் அதிக பலனை அளிக்கிறது.உலகில் ஓய்விற்காக தொடங்கப்பட்ட பலதுறைகள் இப்பொழுது பெரும் வளர்ச்சிபெற்றுள்ளது. சுற்றுலா, கேளிக்கை அரங்கம்,படம், தொலைக்காட்சி, இசை,நடனம்,உடற்பயிற்சி, உணவு விடுதிகள் மற்றும் பல துறைகள் மக்களுக்குப் பலவிதமான ஓய்வெடுக்கும் வாய்ப்புகளை உருவாக்கித் தருகிறது.  

## மனதிற்கான ஓய்வு
மனதிற்கான ஓய்வு வெளிப்படையாக தெரிவதில்லை. இதனால் பலர் மனதிற்கான ஓய்வுத்தேவையை சரியாக நெறிப்படுத்துவது இல்லை.அனுதினமும் புதிய புதிய நிகழ்வுகளால், மனம் ஓய்வின்றி செயல்படுகிறது.  

மனதிற்கான ஓய்வு இசை, தியானம், விரும்பியதை செய்தல், மற்றும் மனதிற்கு இதமான சூழலில் கிடைக்கும். ஒவ்வொரு மனமும் தனித்தன்மை வாய்ந்ததால் ஒருவருடைய ஓய்வுமுறை மற்றொருவருக்கு பொறுந்தாது  
மனதிற்கான ஓய்விற்கு மனதை அடக்குவது ஒருமுறை, அதற்கு மாற்றாக, எதுவும் செய்யாமல் மனதை விட்டுவிடுவது மற்றொரு முறை.  
மிக கவனமாக செய்யும் செயல் கூட ஒருவகை தியானம்தான். [ மருத்துவர்கள் அறுவை சிகிச்சை செய்வதும், வங்கியில் பணம் எண்ணுவதும், ஆபரண வேலை செய்வதும், வயலில் கதிர் அறுப்பதும் தியானம்தான் ]  

## உடலுக்கான ஓய்வு
சிறிது நேரம் செயலற்று இருப்பது, மென்மையான உடற்பயிற்சி, ஒரு குளியல் போன்றவை உடலுக்கான ஓய்வை அளிக்கிறது.  

## தூக்கம்
தூக்கம், மனதுக்கும் உடலுக்கும் முழுமையான ஓய்வை தருகிறது.  

## மருத்துவ முறை ஓய்வு
மனம் அதிக உளைச்சலுக்கு ஆளாகும்போது, மருத்துவ உதவியுடன் கூடிய ஓய்வு தேவைப்படுகிறது.  

## வெளியிணைப்பு
# சீரொளி வெட்டு



சீரொளியின் மூலம் பொருட்களை வெட்டும் தொழில்நுட்பம் **சீரொளி வெட்டு** (*Laser cutting*) ஆகும். இது பொதுவாக தொழில்துறை உற்பத்திப் பயன்பாடுகளில் பயன்படுத்தப்படுகிறது. ஆனால் தற்போது பள்ளிகளில், சிறு தொழில்களில், மற்றும் பொழுதுபோக்காகவும் இதை பயன்படுத்த தொடங்கியுள்ளனர். மூலத்திலிருந்து (source) வெளிவரும் உயர் சக்தி சீரொளியை கணினியின் உதவியுடன் இயக்குவதன் மூலம் பொருள்கள் வெட்டப்படுகிறது. தொழில்துறை சீரொளி வெட்டிகள் தட்டையான தாள் பொருள்களை வெட்டப் பயன்படுத்தப்படுகின்றன, மேலும் இரும்பு தூண்கள் மற்றும் குழாய்களை வெட்டவும் உதவுகிறது.  

## வரலாறு
1965 ஆம் ஆண்டு, முதல் உற்பத்தி லேசர் வெட்டும் இயந்திரம் வைர அச்சில் ஓட்டைகள் போட பயன்படுத்தப்பட்டது. இந்த இயந்திரம் மேற்கத்திய மின் பொறியியல் ஆராய்ச்சி மையத்தால் உருவாக்கப்பட்டது. 1970 களின் தொடக்கத்தில், இந்த தொழில்நுட்பம் விண்வெளி பயன்பாடுகளுக்கான டைட்டானியத்தை வெட்ட பயன்படுத்தப்பட்டது. அதே நேரத்தில், CO2 சீரொளிகள் உலோகம் அல்லாத பொருள்களை வெட்ட பயன்படுத்தப்பட்டது.
# வேட்டரம்பட்டி



**வேட்டரம்பட்டி** என்பது இந்திய ஒன்றியம், தமிழ்நாட்டின், திருநெல்வெலி மாவட்டத்தில் உள்ள ஒரு சிற்றூர் ஆகும். இங்கு யாதவர்களும் பலதரப்பட்ட சமுதாய மக்களும் வாழ்கின்றனர்.இங்குள்ள மக்களின் மிக முக்கிய தொழில் விவசாயமாகும்.இங்கு வெள்ளை விநாயகர் எனும் துவக்க பள்ளி உள்ளது. இது ஊர் மக்களால் 1837-இல் தொடங்கபட்ட பள்ளியாகும்.  

இதனருகில் ஏழூர், பெரியசாமியபுரம், முத்துசாமிபுரம், சங்கனாப்பேரி, செண்பகநல்லுர், கிருஷ்னாபுரம் மற்றும் அச்சம்பட்டிமினாட்சிபுரம்) யாதவ சமுதாய மக்களுக்கு பாத்தியப்பட்ட வெள்ளை விநாயகர் கோவிலும் உருதமலை அம்மன் கோவிலும் பார்வதி சமேத "விலங்கடி ஈஸ்வரர்" கோவிலும் ஊரின் காவல் தெய்வம் மாசாணபோத்தி கோவிலும் மற்றும் ராக்கு சக்தி அம்மன் கோவிலும் உள்ளது. இவை மிகவும் சக்தி வாய்ந்த கோவில்களாகும்.அனைத்து நாள்களிளும் பூஜைகள் நடத்தப்டும்.மேலும் முக்கிய நாட்களில் சிறப்பு பூஜைகள் நடத்தப்படும். தமிழ் மாதம் மாசி மாதத்தில் வரும் கடைசி வெள்ளிகிழமை இரவு முழுவதும் "கட்டளை" எனும் திருவிழா நடத்தப்படும். மேள தாளங்களுடன் பொங்கல் வைத்து சிறப்பு பூஜைகள் நடக்கும்.இதில் ஏழுர் யாதவ சமுதாய மக்களும் மற்றும் அனைத்து சமுதாய மக்களும் கலந்து திருவிழாவை கண்டு களிப்பார்கள். மேலும் ஏழு வருடங்களுக்கு ஒரு முறை தமிழ் மாதம் ஆனி மாதத்தில் வரும் முதல் வியாழன், வெள்ளி, சனி ஆகிய மூன்று நாட்களும் "ஊட்டு" எனும் திருவிழா நடக்கும். தமிழ் மாதம் ஐப்பசி மாதம் கடைசி செவ்வாய்கிழமை இரவும் புதன்கிழமை காலையிலும் திருவிழா சிறப்பாக நடைபெறும்.
# விக்கிப்பீடியா:உங்களுக்குத் தெரியுமா/மார்ச் 5, 2014


- **கடுங்குளிர் ஏவூர்தி இயந்திரம்** (படம்) என்பது செயற்கைக் கோள்களை விண்ணில் செலுத்தும் ஏவூர்தியில் பயன்படுத்தப்படும் இயந்திரம் ஆகும்.

- உலக சனத்தொகையில் 36% வீதமானோர் சமயப் பற்றின்மை அல்லது சமயப் புறக்கணிப்பு ஆகிய **சமயமின்மை** எனும் நிலையில் காணப்படுகின்றனர் (2012 ஆண்டு மதிப்பீடு).

- தமிழகத்தின் **நாமக்கல்** நகராட்சியானது ஆசியாவின் முதல் ISO 14001-2004 தரச்சான்றிதழைப் பெற்றது. இது *குப்பை இல்லா நகரம்* என்னும் சிறப்பையும் பெற்றதாகும்.
# கஜாந்திக மூர்த்தி



**கஜாந்திக மூர்த்தி** என்பவர் அறுபத்து நான்கு சிவ உருவத்திருமேனிகளில் ஒன்றாக சைவர்களால் வணங்கப்படும் வடிவமாகும். சூரபத்மன் முருகன் போரில் தேவர்களும் கலந்து கொண்டார்கள். அப்போது தேவர்களுடன் ஐராவதமும் போரில் சண்டையிட்டது. பானுகோபனின் தாக்குதலால் ஐராவதம் தன்னுடைய தந்தத்தினை இழைந்தது. போர்முடிந்ததும் தேவலோகம் சென்ற ஐராவதம் தன்னுடைய அழகையும், வலிமையும் புதிப்பிக்க சிவபெருமானை நோக்கி தவமிருந்து வரங்களைப் பெற்றது.  

## திருவடிவக் காரணம்
ஐராவதம் எனும் இந்திரனின் யானையானது, போரில் படுகாயமுற்று பின்வாங்கியமைக்காக வருந்தியது. எனவே திருவெண்காடு வந்து சிவபெருமானை வணங்கியது. சிவபெருமான் ஐராவத்தின் வேண்டுதலை கண்டு மகிழ்ந்து ஐராவதத்தின் உடைந்த கொம்பினை சரிசெய்து, மனவருத்ததினை நீக்கினார்.  

## கோயில்கள்
- திருவெண்காடு திருவெணகாட்டுநாதர் கோயில்

## இவற்றையும் காண்க

## ஆதாரங்களும் மேற்கோள்களும்